**Likumprojekta „Grozījumi Mikrouzņēmumu nodokļa likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2015.gada 23.aprīļa likums “Grozījumi Mikrouzņēmumu nodokļa likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 31.oktobrī Saeimā tika iesniegts kārtējais informatīvais ziņojums “Par Mikrouzņēmumu nodokļa likuma praktiskās īstenošanas gaitu un rezultātiem, kā arī mazās saimnieciskās darbības veicēju sociālo nodrošinājumu” (turpmāk – ziņojums). Ziņojumā tika norādīts uz mikrouzņēmumu nodokļa maksātāju niecīgo valsts sociālās apdrošināšanas pakalpojumu apmēru salīdzinājumā ar pakalpojumu apmēru, kas tiek piešķirti personām, kuras veikušas iemaksas vispārējā kārtībā. Vienlaikus mikrouzņēmuma darbinieki salīdzinājumā ar darba ņēmējiem vispārējā gadījumā nodarbinātības laikā saņem lielākus ienākumus, jo viņu ienākums bruto un neto neatšķiras. Šobrīd mikrouzņēmumu darbinieku veiktās iemaksas nav pietiekamas, lai nodrošinātu uzkrājumu minimālās vecuma pensijas apmēram, tādējādi nodokļu maksātājiem, kuri maksā iemaksas vispārējā kārtībā, būs faktiski jāuztur mikrouzņēmumu darbinieki, tiem sasniedzot pensijas vecumu. Mikrouzņēmumu darbinieku valsts sociālās apdrošināšanas obligāto iemaksu objekts, salīdzinājumā ar darbiniekiem vispārējā gadījumā, pensiju un apdrošināšanas atlīdzību apmērus negatīvi ietekmēs pakāpeniski – ilgtermiņā. Savukārt ietekme uz īslaicīgo pakalpojumu (slimības, maternitātes, paternitātes, vecāku un bezdarbnieku pabalstu) apmēriem ir ievērojama.Ziņojumā tika norādīts, ka ir vērojama mikrouzņēmumu darbinieku skaita strauja pieauguma tendence salīdzinājumā ar nodarbināto skaita pieaugumu kopumā. Turpinot pieaugt mikrouzņēmumu nodokļa maksātāju skaitam, minētajam īpatsvaram būs tendence palielināties. Tādējādi valstī palielināsies darba ņēmēju skaits, ar ļoti nelielu iemaksu objektu, kas nozīmē, piemēram, ka, lai nodrošinātu garantēto vecuma pensijas apmēru, tas tiks paveikts uz pārējo nodokļu maksātāju rēķina. Šādai tendencei attīstoties, tiks radītas nopietnas problēmas valsts sociālā budžeta ilgtspējai. Risinot minētās problēmas, Saeima 2015.gada 23.aprīlī pieņēma likumu “Grozījumi Mikrouzņēmumu nodokļa likumā”, kas paredz veikt grozījumus likumā “Par valsts sociālo apdrošināšanu”. Lai nodrošinātu valsts sociālās apdrošināšanas sistēmas ilgtspēju un Mikrouzņēmumu nodokļa likumā ietvertā mērķa sasniegšanu, ir izstrādāts likumprojekts “Grozījumi likumā “Par valsts sociālo apdrošināšanu””. Likumprojekts “Grozījumi likumā “Par valsts sociālo apdrošināšanu”” paredz pakāpeniski ieviest minimālo valsts sociālās apdrošināšanas obligāto iemaksu gan mikrouzņēmumu nodokļa maksātāju darbiniekiem, gan darba ņēmējiem, kuri strādā pie darba devējiem, kas maksā nodokļus vispārējā kārtībā. Minimālā valsts sociālās apdrošināšanas obligātā iemaksa tiks ieviesta, sākot ar 2017.gadu, nodrošinot 2016.gadā darba devējiem iespēju izvēlēties savai saimnieciskajai darbībai atbilstošu nodokļu maksāšanas režīmu un pielāgot programmatūru atbilstoši jaunajam regulējumam, savukārt valsts iestādēm - laiku informācijas sistēmu pielāgošanai. 2017.gadā būs pārejas periods, uzsākot iemaksu veikšanu no trim ceturtdaļām minimālās algas. Savukārt 2018. gadā valsts sociālās apdrošināšanas obligātās iemaksas paredzēts veikt no pilnas minimālās algas (2015.gadā minimālā alga ir 360 eiro, tad pilna minimālā obligātā sociālās apdrošināšanas iemaksa būtu 122 eiro apmērā). Informācija par minimālā obligātā sociālās apdrošināšanas iemaksu objekta ieviešanas vispārējo raksturu un nepieciešamību ir ietverta saistītā likumprojekta “Grozījumi likumā “Par valsts sociālo apdrošināšanu”” anotācijā. Izstrādātais minimālā obligātā sociālās apdrošināšanas iemaksu objekta ieviešanas modelis paredz, ka darba devējs, kas maksā nodokļus vispārējā kārtībā, obligāto minimālo iemaksu par darbinieku nodrošinās, ja pie tā būs iesniegta algas nodokļu grāmatiņa vai Valsts ieņēmumu dienests būs paziņojis tam par pienākumu veikt minimālās obligātās sociālās apdrošināšanas iemaksas. Darba devēji, kas maksā nodokļus vispārējā kārtībā, no saviem līdzekļiem piemaksās starpību starp minimālo valsts sociālās apdrošināšanas obligāto iemaksu objektu un faktiski aprēķināto algu, kas ir mazāka par šo objektu.Ja persona būs guvusi ienākumus pie vairākiem darba devējiem, kas nodokļus maksā vispārējā kārtībā, minimālo obligāto sociālās apdrošināšanas iemaksu būs jānodrošina tikai vienam darba devējam. Ja pie visiem minētajiem darba devējiem alga būs mazāka par minimālo algu, valsts sociālās apdrošināšanas obligāto iemaksu objektus summēs, izņemot, ja persona strādās pie mikrouzņēmumu nodokļa maksātāja. Ja summa pārsniegs minimālo algu, pārmaksāto valsts sociālās apdrošināšanas obligāto iemaksu daļu atmaksās darba devējam, kas veic iemaksas no minimālā obligātā sociālās apdrošināšanas iemaksu objekta.Likumprojekts “Grozījumi likumā “Par valsts sociālo apdrošināšanu”” paredz darba devējam, kas ir mikrouzņēmuma nodokļa maksātājs, noteikt tādu obligāto iemaksu objektu par katru mikrouzņēmuma darbinieku, kas nav mazāks par Ministru kabineta noteiktās minimālās mēneša darba algas apmēru (pārejas periodā – 2017.gadā – trīs ceturtdaļas no minētās summas). Turklāt likumprojekts “Grozījumi likumā “Par valsts sociālo apdrošināšanu”” paredz, ka mikrouzņēmuma darbinieks var brīvprātīgi pievienoties valsts sociālajai apdrošināšanai, veicot sociālās apdrošināšanas iemaksas mēnesī no brīvi izraudzīta objekta, kas nepārsniedz Ministru kabineta noteikto minimālo mēneša darba algas apmēru. Mikrouzņēmumu nodokļa maksātājs veiks iemaksas no minimālā valsts sociālās apdrošināšanas obligāto iemaksu objekta par visiem mikrouzņēmuma darbiniekiem no saviem līdzekļiem. Ja persona būs vairāku mikrouzņēmumu darbinieks, objekti netiks summēti. Ja persona būs vienlaikus darba ņēmējs pie mikrouzņēmumu nodokļa maksātāja un pie darba devēja, kas maksā nodokļus vispārējā kārtībā, minimālo obligāto sociālās apdrošināšanas iemaksu veiks mikrouzņēmumu nodokļa maksātājs. Likumprojekta “Grozījumi Mikrouzņēmumu nodokļa likumā” (turpmāk – Likumprojekts), kas skatāms kopsakarā ar likumprojektu “Grozījumi likumā “Par valsts sociālo apdrošināšanu””, mērķis ir nodrošināt ilgtspējīgu valsts sociālās apdrošināšanas politiku, paredzot mikrouzņēmumu nodokļa maksātāju darbiniekiem, kuri aktīvi piedalās ekonomiskajā dzīvē, vismaz minimālu valsts sociālās apdrošināšanas līmeni, un novērst mikrouzņēmumu nodokļa režīma izņēmuma modeļa izmantošanu nodokļu optimizācijas nolūkā.Likumprojekts paredz, ja 2016.gada 1.janvārī ir stājušies spēkā grozījumi likumā “[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)”, kuri noteic, ka par mikrouzņēmumu nodokļa maksātāju darbiniekiem valsts sociālās apdrošināšanas obligātās iemaksas jāveic no minimālā obligātā sociālās apdrošināšanas iemaksu objekta, ar 2017.gada 1.janvāri:- sašaurināt mikrouzņēmumu nodokļa tvērumu, izslēdzot no tā valsts sociālās apdrošināšanas obligātās iemaksas, nosakot, ka mikrouzņēmumu nodoklis ietver uzņēmumu ienākuma nodokli un iedzīvotāju ienākuma nodokli, t.sk., iedzīvotāju ienākuma nodokļa daļu par darbinieku (arī īpašnieku), kā arī uzņēmējdarbības riska nodevu (*Likumprojekta 1.pants un 6.pants*);- rakstveidā informēt mikrouzņēmumu nodokļa maksātāja darbinieku, ka darba devējs par to maksās mikrouzņēmumu nodokli, kas ietver iedzīvotāju ienākuma nodokļa daļu par darbinieku, un valsts sociālās apdrošināšanas obligātās iemaksas, kas tiek veiktas atbilstoši likumā “Par valsts sociālo apdrošināšanu” noteiktajam, kā arī informēt par mikrouzņēmuma darbinieka tiesībām brīvprātīgi pievienoties valsts sociālajai apdrošināšanai atbilstoši likumā “Par valsts sociālo apdrošināšanu” noteiktajam (*Likumprojekta 2.pants*);- mainīt mikrouzņēmumu nodokļa likmi (*Likumprojekta 3.pants*):* mikrouzņēmuma apgrozījumam līdz 7000 *euro* - 5 %,
* mikrouzņēmuma apgrozījumam no 7000,01 līdz 100 000,00 *euro* par mikrouzņēmuma saimnieciskās darbības pirmo, otro un trešo taksācijas gadu kopš mikrouzņēmumu nodokļa maksātāja statusa iegūšanas - 5 %, sākot ar saimnieciskās darbības ceturto taksācijas gadu kopš mikrouzņēmumu nodokļa maksātāja statusa iegūšanas, mikrouzņēmumu nodokļa likme ir 8 %;

- mainīt mikrouzņēmumu nodokļa sadali pa budžeta kontiem (*Likumprojekta 5.pants*):* + izslēgt valsts sociālās apdrošināšanas obligāto iemaksu kontu,
	+ novirzīt lielāko daļu mikrouzņēmumu nodokļa iedzīvotāju ienākuma nodokļa kontā.

Likumprojektā veikti arī redakcionāla rakstura grozījumi (*Likumprojekta 4. un 6.pants*). |
| 3. | Projekta izstrādē iesaistītās institūcijas | Labklājības ministrija, Ekonomikas ministrija, Kultūras ministrija, Valsts ieņēmumu dienests, Valsts sociālās apdrošināšanas aģentūra, Latvijas Darba devēju konfederācija, Latvijas Tirdzniecības un rūpniecības kamera un Latvijas Brīvo arodbiedrību savienība. Likumprojekta izstrādei ar Finanšu ministrijas 2015.gada 20.maija rīkojumu Nr.212 tika izveidot darba grupa, kuras sastāvā bija iekļauti triju valdību veidojošo partiju pārstāvji - 12.Saeimas deputāti, Finanšu ministrijas, Labklājības ministrijas, Ekonomikas ministrijas, Valsts ieņēmumu dienesta, Valsts sociālās apdrošināšanas aģentūras, Latvijas Darba devēju konfederācijas, Latvijas Tirdzniecības un rūpniecības kameras un Latvijas Brīvo arodbiedrību savienības pārstāvji. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji – fiziskās un juridiskās personas (sabiedrības ar ierobežotu atbildību, zemnieku vai zvejnieku saimniecības, individuālie uzņēmumi), kas izvēlējušās maksāt mikrouzņēmumu nodokli vai plāno izvēlēties šo nodokļu maksāšanas režīmu, mikrouzņēmumu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Mikrouzņēmumu nodokļa maksātāji maksās mikrouzņēmumu nodokli un veiks valsts sociālās apdrošināšanas obligātās iemaksas par katru mikrouzņēmuma darbinieku.Samazināsies mikrouzņēmumu nodokļa maksājums, jo tiks pazemināta mikrouzņēmumu nodokļa likme. Pieaugs valsts sociālās apdrošināšanas budžetu ieņēmumi. Pieaugs iedzīvotāju ienākuma nodokļa budžeta ieņēmumi.Tā kā līdz šim mikrouzņēmumu darbinieku valsts sociālās apdrošināšanas obligāto iemaksu objekts ir bijis tikai aptuveni 40% apmērā no minimālās algas (uz 2015.gada I pusgadu vidējais mikrouzņēmumu darbinieku skaits bija 96 836, vidējā alga – 494 eiro), sagaidāms, ka līdz ar obligāto iemaksu objekta ieviešanu par katru mikrouzņēmuma darbinieku, kas nav mazāks par minimālo mēneša darba algas apmēru, palielināsies mikrouzņēmumu nodokļa maksātāju kopējā nodokļu sloga apmērs. 2017.gadā tas veidos vidēji 22,6%, bet 2018.gadā vidēji 28,5% uz vienu mikrouzņēmumu. Ņemot vērā, ka obligāto iemaksu objekta ieviešana par katru darbinieku, kas nav mazāks par minimālo mēneša darba algas apmēru, attieksies arī uz vispārējā nodokļu režīma uzņēmumiem, tiks uzlaboti konkurences apstākļi visiem uzņēmumiem, neatkarīgi no to nodokļu režīma piemērošanas.Tāpat sagaidāms, ka, pieaugot nodokļu sloga apmēram, daļa mikrouzņēmumu varētu pārtraukt savu darbību vai pāriet vispārējā nodokļu maksāšanas režīmā, tādējādi to darbinieku skaits 2017.gadā varētu samazināties par 48 tūkst. un 2018.gadā vēl par 14 tūkst. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas salīdzinot ar kārtējo (2015) gadu | Izmaiņas salīdzinot ar kārtējo (2015) gadu | Izmaiņas salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1.   Budžeta ieņēmumi: | 0 | 0 | 0 | 42 772 247 | 46 443 623 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 1 894 770 | 808 970 |
| 1.2. valsts speciālais budžets | 0 | 0 | 0 | 33 949 289 | 41 330 260 |
| 1.3. pašvaldību budžets | 0 | 0 | 0 | 6 928 187 | 4 304 392 |
| 2.   Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 0 | 0 | 0 | 42 772 247 | 46 443 623 |
| 3.1. valsts pamatbudžets | 0 | 0 | 0 | 1 894 770 | 808 970 |
| 3.2. speciālais budžets | 0 | 0 | 0 | 33 949 289 | 41 330 260 |
| 3.3. pašvaldību budžets | 0 | 0 | 0 | 6 928 187 | 4 304 392 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5.   Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Ietekme uz valsts budžeta ieņēmumiem rēķināta, izmantojot 2014.gada datus par mikrouzņēmumiem, to apgrozījumu un darbinieku skaitu. Tiek pieņemts, ka 2017.gadā savu darbību saglabās tie mikrouzņēmumi, kuru kopējais nodokļu slogs (valsts sociālās apdrošināšanas iemaksas 75% apmērā no valstī noteiktās minimālās algas 360 *euro* mēnesī par katru darbinieku un mikrouzņēmumu nodoklis 5% apmērā no apgrozījuma) nepārsniegs 25 procentus. Nodokļa slogs zem 25% būtu aptuveni 15,9 tūkst mikrouzņēmumu, kuru kopējie nodokļu maksājumi tādējādi veidotu 76,5 milj.*euro*. Ietekme rēķināta: 76,5 milj.*euro* -54,2 milj.*euro* (summa, ko mikrouzņēmumi samaksātu nodoklī pēc šobrīd spēkā esošās kārtības, balstoties uz 2014.gada apgrozījumu)=22,3 milj.*euro*. Papildus tiek pieņemts, ka 30% no pārējiem mikrouzņēmumiem jeb 7,7 tūkst. turpinās darbību, kļūstot par vispārējā nodokļu režīma maksātājiem, tādējādi maksājot darbaspēka nodokļus vidēji par 2 darbiniekiem, kas kopsummā dotu papildus budžeta ieņēmumus 20,4 milj.*euro* apmērā. Kopējā fiskālā ietekme 2017.gadam 22,3+20,4=42,8 milj.*euro.*Tiek pieņemts, ka arī 2018.gadā savu darbību saglabās tie mikrouzņēmumi, kuru kopējais nodokļu slogs (valsts sociālās apdrošināšanas iemaksas 100% apmērā no valstī noteiktās minimālās algas 360 *euro* mēnesī par katru darbinieku un mikrouzņēmumu nodoklis 5% apmērā no apgrozījuma) nepārsniegs 25 procentus. Nodokļa slogs zem 25% būtu aptuveni 11,4 tūkst mikrouzņēmumu, kuru kopējie nodokļu maksājumi tādējādi veidotu 69,9 milj.*euro*. Ietekme rēķināta: 69,9 milj.*euro* -54,2 milj.*euro* (summa, ko mikrouzņēmumi samaksātu nodoklī pēc šobrīd spēkā esošās kārtības, balstoties uz 2014.gada apgrozījumu)=15,7 milj.*euro*. Papildus tiek pieņemts, ka 30% no pārējiem mikrouzņēmumiem jeb 9,1 tūkst. turpinās darbību, kļūstot par vispārējā nodokļu režīma maksātājiem, tādējādi maksājot darbaspēka nodokļus vidēji par 2 darbiniekiem, kas kopsummā dotu papildus budžeta ieņēmumus 30,7 milj.*euro* apmērā. Kopējā fiskālā ietekme 2018.gadam 15,7+30,7=46,4 milj.*euro.* |
| 6.2. detalizēts izdevumu aprēķins | Nav. |
| 7. Cita informācija | Valsts ieņēmumu dienestam, lai ieviestu plānotos grozījumus Mikrouzņēmumu nodokļa likumā un veiktu izmaiņas Valsts ieņēmumu dienesta informācijas sistēmās, paredzamās izmaksas plānotas 23 977 *euro* apmērā, tai skaitā Nodokļu informācijas sistēmā – 15 319 *euro* apmērā, Elektroniskās deklarēšanas sistēmā - 1 234 *euro*, Datu noliktavas sistēmā - 3 788 *euro* un Audita atbalsta informācijas sistēmā - 3 636 *euro* apmērā. Izdevumi izmaiņu informācijas sistēmās  (Nodokļu informācijas sistēmā, Elektroniskās deklarēšanas sistēmā, Datu noliktavas sistēmā, Audita atbalsta informācijas sistēmā) veikšanai tiks nodrošināti Finanšu ministrijas programmas 33.00.00 „Valsts ieņēmumu un muitas politikas nodrošināšana” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts jāskata vienlaicīgi ar likumprojektu “Grozījumi likumā “Par valsts sociālo apdrošināšanu””.Būs jāveic grozījumi Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”. |
| 2. | Atbildīgā institūcija | Labklājības ministrija, Finanšu ministrija (Valsts ieņēmumu dienests). |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādei ar Finanšu ministrijas 2015.gada 20.maija rīkojumu Nr.212 tika izveidot darba grupa, kuras sastāvā bija iekļauti Latvijas Darba devēju konfederācijas, Latvijas Tirdzniecības un rūpniecības kameras un Latvijas Brīvo arodbiedrību savienības pārstāvji.  |
| 2. | Sabiedrības līdzdalība projekta izstrādē | Likumprojekta izstrādē piedalījās Latvijas Darba devēju konfederācijas, Latvijas Tirdzniecības un rūpniecības kameras un Latvijas Brīvo arodbiedrību savienības pārstāvji. |
| 3. | Sabiedrības līdzdalības rezultāti | Likumprojekta izstrādes procesā tika analizēti un izvērtēti Latvijas Darba devēju konfederācijas un Latvijas Tirdzniecības un rūpniecības kameras priekšlikumi, kas daļēji tika ņemti vērā.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

10.09.2015 11:40

2254

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

Zoldnere 67095492, faksa Nr.67095421

Vanda.Zoldnere@fm.gov.lv